b"\n_START_ARTICLE_\nArquebisbat de Chihuahua\n_START_SECTION_\nTerritori\n_START_PARAGRAPH_\nL'arxidi\xc3\xb2cesi compr\xc3\xa8n part de l'estat mexic\xc3\xa0 de Chihuahua. _NEWLINE_La seu episcopal \xc3\xa9s la ciutat de Chihuahua, on es troba la catedral de la Santa Creu, la Mare de D\xc3\xa9u de Regla i Sant Francesc d'Ass\xc3\xads, un edifici barroc de meitat del segle XVIII._NEWLINE_El territori s'est\xc3\xa9n sobre 73.956 km\xc2\xb2, i est\xc3\xa0 dividit en 66 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nLa di\xc3\xb2cesi de Chihuahua va ser erigida el 23 de juny de 1891, mitjan\xc3\xa7ant la butlla Illud in primis del Papa Lle\xc3\xb3 XIII, prenent el territori de la di\xc3\xb2cesi de Durango, que contextualment va ser elevat al rang d'arxidi\xc3\xb2cesi metropolitana, tenint com a sufrag\xc3\xa0nia la seu de Chihuahua._NEWLINE_El 6 de maig de 1950 i el 10 d'abril de 1957 ced\xc3\xad parts del seu territori perqu\xc3\xa8 s'erigissin respectivament la missi\xc3\xb3 sui iuris de Tarahumara (avui di\xc3\xb2cesi) i del bisbat de Ciudad Ju\xc3\xa1rez._NEWLINE_El 22 de novembre de 1958 la di\xc3\xb2cesiva ser elevada al rang d'arquebisbat metropolit\xc3\xa0 mitjan\xc3\xa7ant la butlla Supre mimuneris delpapa Joan XXIII._NEWLINE_El 8 de gener de 1959, en virtut de la butlla Cum venerabilis del mateix Joan XXIII, s'institu\xc3\xad el cap\xc3\xadtol catedralici._NEWLINE_El 25 d'abril de 1966 i l'11 de maig de 1992 ced\xc3\xad porcions del seu territori per tal que s'erigissin la prelatura territorial de Madera i el bisbat de Parral._NEWLINE_El 17 de novembre de 1995 ced\xc3\xad una nova porci\xc3\xb3 de territori a la prelatura territorial de Madera, que contextualment va ser elevada a di\xc3\xb2cesi i assum\xc3\xad el nom de bisbat de Cuauht\xc3\xa9moc-Madera."